สวัสดีค่ะ วันพุธที่ 27 พย 62 มีอาการปวดท้องหนักพอสมควรอยู่หลายชั่วโมงค่ะ แต่สามารถทนไหวอยู่ ตอนนั้นคิดว่าปวดท้องประจำเดือน จึงไม่ได้สนอะไร แต่ก็ยังมีอาการปวดท้องจนปัจจุบันค่ะ (5 ธค 62) แต่ปวดเบาลงมากแล้ว สามารถทำกิจวัตรประจำวันได้ปกติ แค่จะหน่วง ๆ ท้องบ้าง แต่จะมาปวดเพิ่มขึ้นตอนนอนค่ะ นอนทีไรชอบตื่นทุกที เพราะดันรู้สึกปวดมากขึ้น ซึ่งสังเกตได้ว่าจะปวดท้องบริเวณด้านซ้ายบนเหนือสะดือ มีการผายลมมากขึ้น ท้องร้องบ่อย และรู้สึกว่าท้องไม่ค่อยยุบเท่าแต่ก่อนค่ะ ปกติตื่นมาแล้วท้องจะยุบกว่านี้ ในเบื้องต้นสามารถเป็นอาการจากโรคอะไรได้บ้างคะ 🙏
สวัสดีค่ะ อาการปวดท้องด้านซ้าย อาจเกิดจาก-ท้องอืดจากการมีแก๊ซหรือน้ำคั่งในลำไส้มาก-กล้ามเนื้อหน้าท้องอักเสบ มีจุดกดเจ็บชัดเจน สัมพันธ์กับท่าทาง-อวัยวะภายในอุ้งเชิงกราน เช่น ท่อนำไข่ ปีกมดลูก มดลูกมีการอักเสบ อาจมีไข้ ปวดท้องน้อย และมีตกขาวผิดปกติ มักเป็นเฉียบพลัน-ลำไส้อักเสบ ทำให้ปวดท้องบิด ถ่ายเหลว-กระเพาะปัสสาวะอักเสบหรือกรวยไตอักเสบจะมีอาการ ปัสสาวะแสบขัด มีไข้สูง หนาวสั่น-มีนิ่วในทางเดินปัสสาวะ จะมีอาการปัสสาวะแสบขัดและปนเลือดโดยถ้ามีอาการปวดแบบอืดๆ ผายลมมาก มีท้องร้องบ่อยๆ น่าจะเกี่ยวกับเรื่องของทางเดินอาหารมากที่สุดค่ะการดูแลตัวเองเบื้องต้น พักผ่อน งดยกของหนัก รับประทานอาหารอ่อนๆและสุกสะอาด รับประทานยาแก้ปวด ยาแก้ท้องอืด หรือยาแก้อักเสบที่ไม่ใช่สเตียรอยด์เพื่อบรรเทาอาการปวดเบื้องต้นได้หากยังปวดเรื้อรัง ปวดมากขึ้นเรื่อยๆ มีเลือดออกจากช่องคลอด ปัสสาวะแสบขัด ไม่ถ่าย ไม่ผายลม คลื่นไส้ อาเจียนมาก ควรปรึกษาแพทย์เพื่อหาสาเหตุอื่นๆที่เป็นไปได้ดังกล่าวไป